<classify> MWENYEKITI wa Jumuiya ya Maendeleo Kusini mwa Afrika SADC, Rais John Magufuli ameitaka Sekretarieti kutumia vizuri fedha za nchi wanachama pamoja na washirika wa maendeleo kwa malengo yaliyokusudiwa.Aliema hayo jana wakati akifunga Mkutano wa 39 wa Wakuu wa Nchi na Serikali wa SADC wa siku mbili uliomalizika jijini Dar es Salaam.Rais Magufuli aliitaka Sekretarieti hiyo inayoongozwa na Katibu Mtendaji, Dk Stergomena Tax kuhakikisha fedha hizo zinatumika kutekeleza miradi ya maendeleo badala ya semina, warsha na mikutano.Rais Magufuli ambaye alizungumzia masuala mbalimbali yaliyokubaliwa katika mkutano huo, alisema fedha zinazochangwa na nchi za Sadc, zinatokana na kodi za watu masikini hivyo ni muhimu zitumike kwa manufaa ya wananchi.Nitafurahi fedha zikipelekwa katika shule, vituo vya afya na hata miundombinu itakayoleta matokeo chanya, alisema akifunga mkutano.Alitolea mfano Tanzania kuwa ujenzi wa kituo cha afya unagharimu dola 2,000,000 sawa na Sh milioni 400. Alisema kituo kimoja cha gharama ya kati ya Sh milioni 400 na 500, kinatibu watu zaidi ya 10,000.Tunaweza kuokoa wana Sadc wangapi kipindi cha mwaka mmoja?, alihoji.Akishukuru washirika wa maendeleo kuiunga Sadc mkono na kuahidi kuendelea kuchangia masuala ya maendeleo, alisema kati ya dola za Marekani milioni 74 za bajeti ya mwaka 201920, washirika wanachangia milioni 31 na zilizobaki dola 43 huchangwa na wanachama.Miongoni mwa washirika wa maendeleo ni Umoja wa Ulaya, Ujerumani, China, Sweden Mfuko wa pamoja wa Dunia wa kushughulikia kifua kikuu, malaria na Ukimwi Global Fund na Benki ya Maendeleo ya Afrika AfDB iliyoshiriki sana ujenzi wa miundombinu.Natoa mwito kwa Sekretarieti iendelee kutumia vizuri fedha za wabia badala ya kuzitumia kwenye semina, warsha na mikutano, amesema.Rais Magufuli alisema mafanikio makubwa ya ukanda yanatokana na ushirikiano wanachama. Akimnukuu Baba wa Taifa, Mwalimu Julius Nyerere, alisema ni lazima kushirikiana kuongeza uwezo wa kujiletea maendeleo.Umoja ndiyo nguvu yetu, alisema na kuhakikishia nchi wanachama atashirikiana nazo zote kutekeleza malengo ya SADC.Alishukuru wakuu wa nchi kwa kumwamini na kumpa uenyekiti wa SADC. Aliahidi kuendeleza yote mazuri ya mtangulizi wake; Rais wa Namibia, Dk Hage Geingob aliyekabidhi kijiti juzi mkutano ulipofunguliwa.Alisema Mkutano huo wa 39 umekuwa wenye mafanikio makubwa na mambo waliyokubaliana yakitekelezwa, itakuwa jumuiya imara zaidi.Alisema kukuza sekta ya viwanda, mkutano umehimiza kutekelezwa mkakati na mwongozo wa maendeleo ya viwanda wa 2015 hadi 2063.Alisema nchi wanachama wamekubaliana kuwekeza kwenye miundombinu, ukuaji uchumi pamoja na kuboresha sera za uchumi na fedha.Wakati huo huo Rais Magufuli aliwasihi wageni waliohudhuria mkutano wa Sadc kutembelea vivutio vya utalii vya nchini kabla ya kuondoka.Alisema Tanzania ina vivutio vingi ikiwamo visiwa vya marashi vya Zanzibar, mlima Kilimanjaro, mbuga za wanyama za Serengeti, Ngorongo na Ziwa Victoria, kubwa ukanda huo.Aliwataka wawekezaji waliokuja kutafuta fursa za uwekezaji katika kilimo, ufugaji, madini nishati na utalii kuchangamkia pia fursa hizo.  <topic>: KITAIFA 